Der har været meget debat om udenlandske bærplukkere i Danmark. Underbetaling, social dumping, dårlige arbejdsforhold og dovne danskere er bare nogle af de mange ytringer, der har været på marken.

Og nu kalder Nordisk Ministerråd i en ny rapport de udenlandske bærplukkerne ofre for menneskehandel. Rapporten skal sætte fokus på menneskehandel og tvangsarbejde i Norden, og hvordan man kan begrænse det.

Læs også : Dansk dagplejer passer barnet mens Panka plukker jordbær

- Det er en politisk vigtig rapport, fordi den sætter fokus på helt urimelige arbejdsforhold grænsende til menneskehandel blandt eksempelvis frugtplukkere i Norden. Problemer, jeg personligt ikke anede eksisterede, siger Uffe Elbæk, der er medlem af Folketinget for Radikale Venstre og Nordisk Råd.

Svensk bæravler dømt for menneskehandel

Rapporten fra Nordisk Ministerråd sætter dog også spørgsmål ved, hvornår der er tale om egentlig menneskehandel, og hvornår der er tale om en dårlig aftale.

I en sag fra Sverige, blev 13 bulgarere i 2010-11 blev hentet til Sverige for at plukke bær, men gik til politiet, fordi de var blevet snydt af frugtavlerne og hverken fik den løn eller behandling, som de var blevet lovet.

Læs også : DA: Vi bliver alle rige af østeuropæiske bærplukkere

Byretten afgjorde, at de svenske frugtavlere havde udnyttet bulgarernes sårbare situation, og de blev derfor dømt for menneskehandel, men anklageren fik ikke medhold i, at bærplukkerne var blevet snydt. Dommen er senere anket til byretten.

Dårlig aftale eller menneskehandel

- Det største problem er at skelne mellem en dårlig aftale og egentlig menneskehandel, siger den svenske kammeranklager Christina Voigt.

Kammeranklager Christina Voigt kørte sagen i Sverige og forklarer, at det var meget vanskeligt at bevise om bulgarerne rent faktisk var ofre for menneskehandel eller blot havde indgået en dårlig aftale, fordi de var analfabeter og hverken kunne klokken eller regne.

Læs også : Ib ansætter kun østeuropæere: Slut med dovne danskere